CELEX: 62012CN0164
Language: el
Date: 2012-04-03 00:00:00
Title: Υπόθεση C-164/12: Αίτηση για την έκδοση προδικαστικής αποφάσεως, την οποία υπέβαλε το Finanzgericht Hamburg (Γερμανία) στις 3 Απριλίου 2012 — DMC Beteiligungsgesellschaft mbH κατά Finanzamt Hamburg-Mitte

21.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/5
            
         Αίτηση για την έκδοση προδικαστικής αποφάσεως, την οποία υπέβαλε το Finanzgericht Hamburg (Γερμανία) στις 3 Απριλίου 2012 — DMC Beteiligungsgesellschaft mbH κατά Finanzamt Hamburg-Mitte
   (Υπόθεση C-164/12)
   2012/C 217/09
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Hamburg
   
      Διάδικοι στην υπόθεση της κύριας δίκης
   
   
      Προσφεύγουσα: DMC Beteiligungsgesellschaft mbH
   
      Καθής: Finanzamt Hamburg-Mitte
   
      Προδικαστικά ερωτήματα
   
   
               1)
            
            
               Συμβιβάζεται με το άρθρο 43 ΕΚ (νυν άρθρο 49 ΣΛΕΕ) εθνική ρύθμιση που προβλέπει, σε περίπτωση εισφοράς μεριδίων προσωπικής εταιρίας σε κεφαλαιουχική εταιρία, ότι το εισφερόμενο περιουσιακό στοιχείο εκτιμάται υποχρεωτικώς με τη μερική του αξία (με αποτέλεσμα, με την αποκάλυψη των αφανών αποθεματικών, να προκύπτει για τον εισφέροντα κέρδος από την εκποίηση), λαμβανομένου υπόψη ότι το Ομοσπονδιακό Γερμανικό Δημόσιο δεν έχει δικαίωμα φορολογήσεως των κερδών που αποκομίζει ο εισφέρων από την πώληση των νέων εταιρικών μεριδίων που έλαβε έναντι της εισφοράς του κατά τον χρόνο της εις είδος εισφοράς;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα: συμβιβάζεται η εθνική ρύθμιση με το άρθρο 43 ΕΚ (νυν άρθρο 49 ΣΛΕΕ), αν παρέχεται στον εισφέροντα το δικαίωμα να μπορεί να ζητήσει για τον επιβαλλόμενο φόρο λόγω της αποκαλύψεως των άδηλων αποθεματικών την άνευ τόκων τμηματική καταβολή, υπό την έννοια ότι ο φόρος που αντιστοιχεί στο κέρδος από την εκποίηση μπορεί να καταβάλλεται σε ετήσιες δόσεις ανερχόμενες τουλάχιστον εκάστοτε στο 1/5, καθόσον η καταβολή των δόσεων έχει διασφαλιστεί;